

Междинен доклад за дейността на Българска Фондова Борса АД

през четвъртото тримесечие на 2018 г.

Междинен доклад за дейността на Българска фондова борса АД   
през третото тримесечие на 2018 г.

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ФИНАНСОВОТО СЪСТОЯНИЕ** |  |  |
| **към 31 декември 2018 година** |  |  |
|  | **31.12.2017 г.** | **31.12.2018 г.** |
|  | **BGN'000** | **BGN'000** |
| **АКТИВ** |  |  |
|  |  |  |
| **Нетекущи активи** |  |  |
| Имоти, машини и оборудване | 1 300 | 1 280 |
| Нематериални активи | 19 | 18 |
| Инвестиции в дъщерни дружества | 101 | 5 284 |
| Инвестиции в съвместни дружества | 53 | 53 |
| Финансови активи оценявани по амортизирана стойност | 4 018 | - |
| Финансови активи оценявани по справедлива стойност | 2 363 | 2 300 |
| Активи по отсрочени данъци | - | 62 |
|  | **7 854** | **8 997** |
|  |  |  |
| **Текущи активи** |  |  |
| Търговски вземания | 121 | 155 |
| Други вземания и предплатени разходи | 1 260 | 648 |
| Парични средства и парични еквиваленти | 1 511 | 2 025 |
|  | **2 892** | **2 828** |
|  |  |  |
| **ОБЩО АКТИВИ** | **10 746** | **11 825** |
|  |  |  |
| **СОБСТВЕН КАПИТАЛ И ПАСИВИ** |  |  |
|  |  |  |
| **СОБСТВЕН КАПИТАЛ** |  |  |
| Основен акционерен капитал | 6 583 | 6 583 |
| Резерви | 3 505 | 3 571 |
| Натрупани печалби/(загуби) | 169 | 377 |
|  | **10 257** | **10 531** |
| **ПАСИВИ** |  |  |
| **Нетекущи задължения** |  |  |
| Задължения към доставчици и други кредитори | - | - |
| Дългосрочни задължения към персонала при пенсиониране | 98 | 94 |
| Пасиви по отсрочени данъци | 2 | - |
|  | **100** | **94** |
|  |  |  |
| **Текущи задължения** |  |  |
| Задължения към доставчици и други кредитори | 245 | 1 076 |
| Задължения за данъци | 46 | 33 |
| Задължения към персонала и социалното осигуряване | 98 | 91 |
|  | **389** | **1 200** |
|  |  |  |
| **ОБЩО СОБСТВЕН КАПИТАЛ И ПАСИВИ** | **10 746** | **11 825** |

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ВСЕОБХВАТНИЯ ДОХОД** |  |  |
| **за годината, завършваща на 31 декември 2018 година** |  |  |
|  | **31.12.2017 г.** | **31.12.2018 г.** |
|  | **BGN'000** | **BGN'000** |
|  |  |  |
| Приходи от договори с клиенти | 2 121 | 1 885 |
| Други доходи от дейността | 60 | 61 |
| Разходи за материали и консумативи | (19) | (27) |
| Разходи за външни услуги | (805) | (922) |
| Разходи за амортизации | (97) | (77) |
| Разходи за персонала | (1 130) | (1 221) |
| Други разходи за дейността | (112) | (711) |
| **Печалба/(Загуба) от оперативна дейност** | **18** | **(1 012)** |
|  |  |  |
| Финансови приходи | 187 | 1 371 |
| Финансови разходи | - | (4) |
| **Финансови приходи/(разходи), нетно** | **187** | **1 367** |
|  |  |  |
| **Печалба преди данък върху печалбата** | **205** | **355** |
|  |  |  |
| Разход за/икономия от данък върху печалбата | 1 | 60 |
|  |  |  |
| **НЕТНА ПЕЧАЛБА ЗА ГОДИНАТА** | **206** | **415** |
|  |  |  |
| **Други компоненти на всеобхватния доход:** |  |  |
| ***Компоненти, които няма да бъдат рекласифицирани в печалбата или загубата:*** |  |  |
| Последващи оценки на пенсионни планове с дефинирани доходи | (18) | (1) |
|  | **(18)** | **(1)** |
| ***Компоненти, които могат да бъдат рекласифицирани в печалбата или загубата:*** |  |  |
| Нетна промяна в справедливата стойност на активи, оценявани по справедлива стойност | 97 | (41) |
| Данък върху доходите, свързан с компонентите на другия всеобхватен доход, които могат да бъдат рекласифицирани | (10) | 4 |
|  | **87** | **(37)** |
|  |  |  |
| **Друг всеобхватен доход за годината, нетно от данъци** | **69** | **(38)** |
|  |  |  |
| **ОБЩО ВСЕОБХВАТЕН ДОХОД ЗА ГОДИНАТА** | **275** | **377** |
|  |  |  |
| Доход на акция | 0,03 | 0,06 |

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ПАРИЧНИТЕ ПОТОЦИ** |  |  |
| **за годината, завършваща на 31 декември 2018 година** |  |  |
|  |  |  |
|  | **31.12.2017 г.** | **31.12.2018 г.** |
|  | **BGN'000** | **BGN'000** |
|  |  |  |
| **Парични потоци от оперативна дейност** |  |  |
| Постъпления от клиенти | 2 608 | 2 226 |
| Плащания на доставчици | (1 103) | (1 062) |
| Плащания на персонала и за социалното осигуряване | (1 128) | (1 221) |
| Възстановен/(платен) данък върху печалбата, нетно | - | (5) |
| Платени данъци (без данъци върху печалбата) | (378) | (309) |
| Постъпления от вземане по цесия | - | - |
| Постъпления от лихви по вземане по цесия | - | - |
| Други постъпления /(плащания), нетно | (3) | (3) |
| **Нетни парични потоци използвани в оперативна дейност** | **(4)** | **(374)** |
|  |  |  |
| **Парични потоци от инвестиционна дейност** |  |  |
| Покупки на машини и оборудване | (6) | (44) |
| Покупки на нематериални активи | - | (12) |
| Покупки на инвестиции в дъщерни предприятия | (62) | (4 368) |
| Постъпления от продажба / лихва от инвестиции във финансови активи, оценявани по амортизирана стойност | 115 | 4 611 |
| Постъпления от лихви и дивиденти, свързани с инвестиции във финансови активи оценявани по справедлива стойност | 84 | 84 |
| Постъпления от дивиденти | 3 | 715 |
| **Нетни парични потоци от инвестиционната дейност** | **134** | **986** |
|  |  |  |
| **Парични потоци от финансова дейност** |  |  |
| Плащания на дивиденти | (35) | (98) |
| **Нетни парични потоци използвани във финансовата дейност** | **(35)** | **(98)** |
|  |  |  |
| **Нетно увеличение на паричните средства и паричните еквиваленти** | **206** | **514** |
|  |  |  |
| Парични средства и парични еквиваленти на 1 януари | 1 416 | 1 511 |
|  |  |  |
| **Парични средства и парични еквиваленти на 31 декември** | **1 511** | **2 025** |

|  |  |  |  |  |  |
| --- | --- | --- | --- | --- | --- |
| **БЪЛГАРСКА ФОНДОВА БОРСА - СОФИЯ АД** | | | | | |
| **ИНДИВИДУАЛЕН ОТЧЕТ ЗА ПРОМЕНИТЕ В СОБСТВЕНИЯ КАПИТАЛ** | | | | | |
| **за годината, завършваща на 31 декември 2018 година** | | | | | |
|  |  |  |  |  |  |
|  | **Основен акционерен капитал** | **Други резерви** | **Резерв по финансови активи на разположение за продажба** | **Натрупани печалби и загуби** | **Общо собствен капитал** |
|  | **BGN'000** | **BGN'000** | **BGN'000** | **BGN'000** | **BGN'000** |
|  |  |  |  |  |  |
| **Салдо на 1 януари 2017 година** | **6 583** | **3 011** | **376** | **44** | **10 014** |
|  |  |  |  |  |  |
| ***Промени в собствения капитал за 2017 година*** |  |  |  |  |  |
|  |  |  |  |  |  |
| Разпределение на печалбата за: | - | 31 | - | (63) | (32) |
| *\* дивиденти* | *-* | *-* | *-* | *(32)* | (32) |
| *\* покриване на загуба* | *-* | *31* | *-* | *(31)* | - |
| **Общ всеобхватен доход за годината, в т.ч.:** | **-** | **-** | **87** | **188** | **275** |
| *\* нетна печалба за годината* | - | - | *-* | *206* | *206* |
| *\* други компоненти на всеобхватния доход, нетно от данъци* | - | - | *87* | *(18)* | *69* |
|  |  |  |  |  |  |
| **Салдо на 31 декември 2017 година** | **6 583** | **3 042** | **463** | **169** | **10 257** |
|  |  |  |  |  |  |
| ***Промени в собствения капитал за 2018 година*** |  |  |  |  |  |
|  |  |  |  |  |  |
| Разпределение на печалбата за: | - | 103 | - | (206) | (103) |
| *\* дивиденти* | *-* | *-* | *-* | *(103)* | (103) |
| *\* покриване на загуба* | *-* | *103* | *-* | *(103)* | *-* |
| **Общ всеобхватен доход за годината, в т.ч.:** | **-** | **-** | **(37)** | **414** | **377** |
| *\* нетна печалба за годината* | - | - | *-* | *415* | *415* |
| *\* други компоненти на всеобхватния доход, нетно от данъци* | *-* | *-* | *(37)* | *(1)* | *(38)* |
|  |  |  |  |  |  |
| **Салдо на 31 декември 2018 година** | **6 583** | **3 145** | **426** | **377** | **10 531** |

Съдържание

[1. Въведение 7](#_Toc536282629)

[2. Данни за търговията на Българска фондова борса 8](#_Toc536282630)

[2.1. Оборот, брой сделки 8](#_Toc536282631)

[2.1.1. Оборот 8](#_Toc536282632)

[2.1.2. Брой сделки 8](#_Toc536282633)

[2.2. Отраслова структура на търговията 11](#_Toc536282634)

[3. Регистрирани емисии финансови инструменти на Българска фондова борса 12](#_Toc536282635)

[4. Нови емитенти, отписани емисии и увеличения на капитал 13](#_Toc536282636)

[5. Пазарна капитализация на Борсата 13](#_Toc536282637)

[6. Индекси на Българска фондова борса 14](#_Toc536282638)

[7. Приватизация през Борсата 15](#_Toc536282639)

[8. Основни дейности и събития през отчетното тримесечие на 2018 г. 15](#_Toc536282640)

[8.1. Стартира приемът на документи по ваучерната схема за подпомагане на МСП 15](#_Toc536282641)

[8.2. БФБ организира представяне на резултатите на дружеството за третото тримесечие 15](#_Toc536282642)

[8.3. БФБ получи лиценз от КФН за оператор на Одобрен механизъм за публикуване 16](#_Toc536282643)

[8.4. БФБ обяви конкурс за две стипендии за първо ниво на CFA 16](#_Toc536282644)

[8.5. Работна среща-дискусия на тема „БФБ - източник на бизнес растеж“ 16](#_Toc536282645)

[8.6. БФБ получи одобрение от КФН за създаването на нов Пазар за растеж на МСП 17](#_Toc536282646)

[8.7. Прекратяване на членство 17](#_Toc536282647)

[8.8. Търговия със собствени акции на Борсата 18](#_Toc536282648)

[8.9. Индекс CGIX 19](#_Toc536282649)

[8.10. Корпоративно управление 19](#_Toc536282650)

[9. Информационни технологии 20](#_Toc536282651)

[9.1. Информационни продукти 20](#_Toc536282652)

[9.2. COBOS 20](#_Toc536282653)

[10. Международна дейност 20](#_Toc536282654)

[11. Основни рискове и несигурности, пред които е изправена „Българска фондова борса“ АД 21](#_Toc536282655)

[12. Акционерна структура на Българска фондова борса 23](#_Toc536282656)

[13. Членове на Българска фондова борса 24](#_Toc536282657)

[14. Финансово състояние на Българска фондова борса 25](#_Toc536282658)

[14.1. Активи/пасиви 25](#_Toc536282659)

[14.2. Приходи/разходи 25](#_Toc536282660)

[14.3. Финансов резултат 26](#_Toc536282661)

[14.4. Сделки със свързани лица 26](#_Toc536282662)

[14.5. Основен доход на акция 27](#_Toc536282663)

1. Въведение

Настоящият доклад е изготвен съгласно изискванията на чл. 100о от Закона за публичното предлагане на ценни книжа и съдържа данни за дейността на „Българска фондова борса“ АД (БФБ, Борсата), за акционерния състав и членовете й, както и финансов отчет за четвъртото тримесечие на 2018 г.

Докладът дава информация за важните събития, настъпили през четвъртото тримесечие на 2018 г., като са взети под внимание основните показатели на дейността, съпроводени със съответните анализи и изводи. Очертани са основните тенденции в развитието на капиталовия пазар, описани са основните рискове и несигурности, пред които е изправена Борсата.

1. Данни за търговията на Българска фондова борса
   1. Оборот, брой сделки

|  |
| --- |
| Графика 1: Оборот за отчетното тримесечие и сравнение с предходния период |
|  |

* + 1. Оборот

|  |
| --- |
| Графика 2: Брой сделки за отчетното тримесечие и сравнение с предходния период |
|  |

Оборотът на регулирания пазар на финансови инструменти през четвъртото тримесечие на 2018 година беше 180 252 919 лева. За сравнение, през третото тримесечие той бе 95 022 358 лева, което представлява ръст с над 73%. Както става ясно от графиката, той се дължи на нарастване в оборота с повечето основни групи финансови инструменти. Намаление има единствено в оборота с Държавни ценни книжа (ДЦК) и Други финансови инструменти, който обаче е незначителен на фона на оборота на останалите. Най-значителен бе ръстът от 66,5 милиона лева (153%) в оборота с акции (без АДСИЦ), следван от оборота с облигации, нараснал с 25,5 милиона лева (485%) и оборота с акции на АДСИЦ с ръст от 27,8 милиона лева (187%). Най-нисък бе оборотът през октомври: 34,6 млн. лв., а най-висок - през декември: 92 млн. лв.

* + 1. Брой сделки

Броят сделки на регулирания пазар на финансови инструменти през четвъртото тримесечие на 2018 година достигна 15 302. За сравнение, през предходното тримесечие той беше 10 249, което представлява нарастване с 49%. Това се дължи на ръст в броя сделки с Акции (без АДСИЦ) с повече от 4 800 сделки или 61,6%, сделки с облигации с 63 сделки или 140% и нарастване в броя сделки с компенсаторни инструменти със 174 или 51%. Намаля единствено броят сделки с Други финансови инструменти със 122 сделки или -55%, но това не повлия на общата тенденция за нарастване. Както и при оборота, броят сделки бе най-нисък през октомври: 4 919, а най-висок той беше през ноември: 5 227 сделки.

Таблица 1. Структура на търговията по пазари за отчетното тримесечие (оборот в лв.)

|  |  |  |
| --- | --- | --- |
| № | Пазарен сегмент | Оборот (лева) |
| **1** | ***Основен пазар BSE*** | **112 499 106** |
| a | Сегмент акции Premium | 14 310 896 |
| b | Сегмент акции Standard | 43 654 950 |
| c | Сегмент за борсово търгувани продукти | 440 483 |
| d | Сегмент за дружества със специална инвестиционна цел | 11 874 207 |
| e | Сегмент за държавни ценни книжа | 9 504 041 |
| f | Сегмент за компенсаторни инструменти | 1 871 740 |
| g | Сегмент за облигации | 30 815 243 |
| h | Сегмент за права | 27 545 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **67 753 813** |
| a | Сегмент акции | 52 049 541 |
| b | Сегмент за дружества със специална инвестиционна цел | 15 704 272 |

Таблица 2. Структура на търговията по пазари за отчетното тримесечие (брой сделки)

|  |  |  |
| --- | --- | --- |
| № | Пазарен сегмент | Брой сделки |
| **1** | ***Основен пазар BSE*** | **13 563** |
| a | Сегмент акции Premium | 5 476 |
| b | Сегмент акции Standard | 5 909 |
| c | Сегмент за борсово търгувани продукти | 154 |
| d | Сегмент за дружества със специална инвестиционна цел | 1 296 |
| e | Сегмент за държавни ценни книжа | 5 |
| f | Сегмент за компенсаторни инструменти | 517 |
| g | Сегмент за облигации | 108 |
| h | Сегмент за права | 98 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **1 739** |
| a | Сегмент акции | 1 422 |
| b | Сегмент за дружества със специална инвестиционна цел | 317 |

Таблица 3. Структура на търговията по пазари за отчетното тримесечие (брой лотове)

|  |  |  |
| --- | --- | --- |
| № | Пазарен сегмент | Обем |
| **1** | ***Основен пазар BSE*** | **61 356 840** |
| a | Сегмент акции Premium | 7 335 976 |
| b | Сегмент акции Standard | 16 522 250 |
| c | Сегмент за борсово търгувани продукти | 350 602 |
| d | Сегмент за дружества със специална инвестиционна цел | 6 065 567 |
| e | Сегмент за държавни ценни книжа | 8 250 |
| f | Сегмент за компенсаторни инструменти | 4 270 544 |
| g | Сегмент за облигации | 18 882 |
| h | Сегмент за права | 26 784 769 |
| i | Сегмент за първично публично предлагане | 0 |
| **2** | ***Алтернативен пазар BaSE*** | **30 809 655** |
| a | Сегмент акции | 16 454 283 |
| b | Сегмент за дружества със специална инвестиционна цел | 14 355 372 |

Таблица 4. Търговия по видове ценни книжа на регулиран пазар

|  |  |  |  |  |
| --- | --- | --- | --- | --- |
| **Пазар / Пазарен сегмент** | **Q3 '18** | **Q4 '18** | **промяна %** | **абсолютна ст-ст** |
| **Оборот (BGN)** | **95 022 358** | **180 252 919** | **89.70%** | **85 230 561** |
| Акции (без АДСИЦ) | 43 508 321 | 110 015 387 | 152.86% | 66 507 066 |
| Акции на АДСИЦ | 9 616 514 | 27 578 479 | 186.78% | 17 961 965 |
| Облигации | 5 271 550 | 30 815 243 | 484.56% | 25 543 693 |
| Борсово търгувани продукти | 199 114 | 440 483 | 121.22% | 241 369 |
| Сегмент за държавни ценни книжа | 34 926 988 | 9 504 041 | -72.79% | -25 422 947 |
| Компенсаторни инструменти | 1 382 885 | 1 871 740 | 35.35% | 488 855 |
| Други | 116 985 | 27 545 | -76.45% | -89 440 |
| **Обем ФИ** | **53 208 721** | **92 166 495** | **73.22%** | **38 957 774** |
| Акции (без АДСИЦ) | 14 882 660 | 40 312 509 | 170.87% | 25 429 849 |
| Акции на АДСИЦ | 4 543 870 | 20 420 939 | 349.42% | 15 877 069 |
| Облигации | 5 000 | 18 882 | 277.64% | 13 882 |
| Борсово търгувани продукти | 1 695 487 | 350 602 | -79.32% | -1 344 885 |
| Сегмент за държавни ценни книжа | 19 500 | 8 250 | -57.69% | -11 250 |
| Компенсаторни инструменти | 2 441 011 | 4 270 544 | 74.95% | 1 829 533 |
| Други | 29 621 193 | 26 784 769 | -9.58% | -2 836 424 |
| **Брой сделки** | **10 249** | **15 302** | **49.30%** | **5 053** |
| Акции (без АДСИЦ) | 7 926 | 12 807 | 61.58% | 4 881 |
| Акции на АДСИЦ | 1 588 | 1 613 | 1.57% | 25 |
| Облигации | 45 | 108 | 140.00% | 63 |
| Борсово търгувани продукти | 122 | 154 | 26.23% | 32 |
| Сегмент за държавни ценни книжа | 5 | 5 | 0.00% | 0 |
| Компенсаторни инструменти | 343 | 517 | 50.73% | 174 |
| Други | 220 | 98 | -55.45% | -122 |

|  |
| --- |
| Графика 3: Десетте дружества с най-висок оборот през отчетното тримесечие |
|  | |

* 1. Отраслова структура на търговията

През четвъртото тримесечие секторът „Финансови и застрахователни дейности“ запази челното място в класацията по оборот със 73,8 млн. лв. (Q3’18: 27,7 млн. лв.). Както се вижда от следващата таблица, оборотът на сектора надхвърля общия на всички останали браншове и формира 54% (Q3’18: 52%) от общия оборот за тримесечието. Това прави оборотът и капитализацията на Борсата особено чувствителни към сътресения и лоши новини, свързани с банковия и застрахователния сектори.

Сектор „Операции с недвижими имоти“ запази преднината си пред „Преработваща промишленост“ от с оборот от 44,1 млн. лв. (Q3’18: 12,58 млн. лв.) и 32% от общия оборот. На трето място в класацията, както и през предходното тримесечие, беше сектор „Преработваща промишленост“ с оборот от 12,2 млн. лв. (Q3’18: 9,8 млн. лв.) и 8.8% от общия оборот. Тази структура се запазва устойчива и рядко друг сектор влиза в топ три, което обикновено се дължи на ефект от еднократни големи сделки.

Таблица 5. Структура на търговията в 10-те водещи сектора през четвъртото тримесечие

|  |  |  |  |
| --- | --- | --- | --- |
| Сектор | Брой сделки | Прехвърлени лотове | Оборот (лв.) |
| Финансови и застрахователни дейности | 7 126 | 41 343 284 | 73 799 776 |
| Операции с недвижими имоти | 993 | 12 332 385 | 44 094 262 |
| Преработваща промишленост | 3 428 | 3 599 055 | 12 180 722 |
| Професионални дейности и научни изследвания | 1 321 | 2 224 002 | 2 819 915 |
| Създаване и разпространение на информация и творчески продукти; далекосъобщения | 79 | 114 710 | 1 561 735 |
| Търговия; ремонт на автомобили и мотоциклети | 511 | 851 064 | 1 014 869 |
| Добивна промишленост | 172 | 126 406 | 929 232 |
| Производство и разпределение на електрическа и топлинна енергия и на газообразни горива | 194 | 2 907 | 538 266 |
| Транспорт, складиране и пощи | 156 | 77 300 | 297 719 |
| Хотелиерство и ресторантьорство | 200 | 8 364 | 202 062 |

|  |
| --- |
| Графика 4: Разпределение на оборота през отчетното тримесечие по сектори |
|  |

1. Регистрирани емисии финансови инструменти на Българска фондова борса

Както се вижда от следващата таблица, броят на емисиите финансови инструменти, допуснати до търговия на пазарите на БФБ към 30 септември 2018 г. беше 373 и се измени до 381 в края на тримесечието. Ръстът в броя инструменти се дължи на нови емисии облигации и борсово търгувани продукти и е подробно описан в точка 4 от настоящия доклад.

Таблица 6: Регистрирани емисии по сегменти

|  |  |  |  |
| --- | --- | --- | --- |
| Пазарен сегмент \ Регистрирани емисии | 30.09.2018 | 31.12.2018 | промяна |
| Сегмент акции Premium, пазар BSE | 7 | 7 | 0 |
| Сегмент акции Standard, пазар BSE | 49 | 60 | 11 |
| Сегмент за борсово търгувани продукти, пазар BSE | 12 | 13 | 1 |
| Сегмент за АДСИЦ, пазар BSE | 8 | 12 | 4 |
| Сегмент за ДЦК, пазар BSE | 20 | 19 | -1 |
| Сегмент за компенсаторни инструменти, пазар BSE | 3 | 3 | 0 |
| Сегмент за облигации, пазар BSE | 60 | 66 | 6 |
| Сегмент за първично публично предлагане, пазар BSE | 0 | 0 | 0 |
| Сегмент за права, пазар BSE | 0 | 2 | 2 |
| Сегмент акции, пазар BаSE | 165 | 154 | -11 |
| Сегмент за АДСИЦ, пазар BаSE | 49 | 45 | -4 |
| **Общо** | **373** | **381** | **8** |

|  |
| --- |
| Графика 5: Регистрирани емисии по сегменти за отчетното тримесечие и сравнение |
|  |

1. Нови емитенти, отписани емисии и увеличения на капитал

През четвъртото тримесечие на 2018 година имаше петнадесет нови емисии финансови инструменти, допуснати до търговия: една емисия акции, една емисия борсово търгувани продукти, една емисия акции на АДСИЦ, седем облигационни емисии и пет емисии на права. За сравнение, през третото тримесечие новите емисии бяха единадесет: една емисия акции на АДСИЦ, две облигационни емисии, две емисии акции и шест емисии на права.

Прекратена бе регистрацията на девет емисии, от които две емисии акции, една облигационна емисия, една емисия ДЦК и пет емисии права. За сравнение през предходното тримесечие бе прекратена регистрацията на тринадесет емисии, от които пет емисии акции, две облигационни емисии и шест емисии права.

През отчетното тримесечие пет дружества увеличиха капитала си, а през предходното - три.

Таблица 7а. Нови емитенти през отчетното тримесечие:

|  |  |  |
| --- | --- | --- |
| Нови емисии по сегмент | Пазар | Емисии |
| Сегмент акции Standard | BSE | 1 |
| Сегмент за права | BSE | 5 |
| Сегмент за борсово търгувани продукти | BSE | 1 |
| Сегмент за облигации | BSE | 7 |
| Сегмент за АДСИЦ | BSE | 1 |
|  |  | **15** |

Таблица 7б. Прекратени емисии през отчетното тримесечие:

|  |  |  |
| --- | --- | --- |
| Прекратени емисии по сегмент | Пазар | Емисии |
| Сегмент акции Standard | BSE | 1 |
| Сегмент за държавни ценни книжа | BSE | 1 |
| Сегмент за права | BSE | 5 |
| Сегмент за борсово търгувани продукти | BSE | 0 |
| Сегмент за първично публично предлагане | BSE | 0 |
| Сегмент за облигации | BSE | 1 |
| Сегмент акции | BаSE | 1 |
|  |  | **9** |

Таблица 7в. Увеличения на капитала и преобразуване:

|  |  |  |  |
| --- | --- | --- | --- |
| Увеличения на капитала и преобразуване | Пазар | Емисии | Набран капитал |
| Сегмент акции Standard | BSE | 3 | 10 695 596 |
| Сегмент за АДСИЦ | BSE | 2 | 33 059 521 |

1. Пазарна капитализация на Борсата

Пазарната капитализация на „Българска фондова борса“ АД достигна 26 765 345 283 лева в края на четвъртото тримесечие на 2018 г., което представлява ръст от 8,46% в сравнение със стойността от 24 677 806 933 лв. в края на третото тримесечие (виж. Таблица 8). Пазарната капитализация на сегмент Premium на Основния пазар намаля с 8,8%, докато тази на сегмент Standard нарасна с 14,3%. Капитализацията на сегмент АДСИЦ на Основния пазар се увеличи с 53%. Капитализацията на двата сегмента на Алтернативния пазар се промени разнопосочно – сегментът за акции отбеляза ръст от 9%, докато сегментът за АДСИЦ спадна с 25%.

Най-голям ръст от 1,46 милиарда лева в абсолютен размер имаше в капитализацията на сегмента за акции на Алтернативен пазар. (Таблица 9).

Таблица 8: Пазарна капитализация по видове инструменти и общо (сравнение)

|  |  |  |  |  |
| --- | --- | --- | --- | --- |
|  | Капитализация | (BGN) | Промяна | |
| Сегмент/пазар | 30.09.2018 г. | 31.12.2018 г. | % | абсол. ст-ст |
| Пазари на акции без АДСИЦ | 23 631 585 348 | 25 667 443 504 | 8.61% | 2 035 858 156 |
| Пазар на АДСИЦ | 1 046 221 585 | 1 097 901 779 | 4.94% | 51 680 194 |
| **Обща пазарна капитализация** | **24 677 806 933** | **26 765 345 283** | **8.46%** | 2 087 538 349 |

Таблица 9: Пазарна капитализация по пазарни сегменти (сравнение)

|  |  |  |  |  |  |
| --- | --- | --- | --- | --- | --- |
|  |  | Капитализация (BGN) | | Промяна | |
| Пазарен сегмент | пазар | 30.09.2018 г. | 31.12.2018 г. | % | абсол. ст-ст |
| Сегмент акции Premium | BSE | 2 126 360 982 | 1 938 747 956 | -8.82% | -187 613 026 |
| Сегмент акции Standard | BSE | 5 371 904 536 | 6 138 336 636 | 14.27% | 766 432 100 |
| Сегмент АДСИЦ | BSE | 399 499 550 | 611 182 747 | 52.99% | 211 683 197 |
| Сегмент акции | BaSE | 16 133 319 830 | 17 590 358 912 | 9.03% | 1 457 039 082 |
| Сегмент АДСИЦ | BaSE | 646 722 035 | 486 719 032 | -24.74% | -160 003 003 |
|  |  | **24 677 806 933** | **26 765 345 283** | 8.46% | 2 087 538 349 |

Таблица 10. Пазарна капитализация / Брутен вътрешен продукт

|  |  |  |  |  |
| --- | --- | --- | --- | --- |
|  | 31.12.2015 | 31.12.2016 | 31.12.2017 | 31.12.2018 |
| Пазарна капитализация (млн. лв.) | 8 587,42 | 9 682.52 | 23 620.97 | 26 765.34 |
| БВП (млн. лв.) \* | 86 373 | 92 635 | 98 631 | 107 987 |
| Пазарна капитализация/ БВП | 9.94% | 10.45% | 23.95% | 24.79% |

\* БВП за текущия период е по оценка на БНБ към датата на публикуване на този доклад. За останалите периоди БВП е по окончателни данни за съответната година.

1. Индекси на Българска фондова борса

В края на четвъртото тримесечие бе отбелязано незначително намаление в стойността на всички индекси на БФБ спрямо началото му, с изключение на BGREIT. Същото движение имаше и през третото тримесечие на годината. Както се вижда от графиките по-долу, движението в стойностите на индексите бе сходно, единствено изменението на BGREIT е с различна форма, което се дължи на типа дружества, съставляващи индекса. Нещо повече, BGREIT бе единственият индекс, чиято стойност продължи да расте на фона на спада във всички останали индекси.

Най-голямо в процентно отношение бе понижението от 4,94% (-6,02 пункта) в стойността на BGBX40, с 4,79% (-29.93 пункта) намаля стойността на SOFIX, а BGTR30 спадна с 4,65% (-24,2 пункта). През тримесечието единствено BGREIT нарасна с 2,78% или 3,28 пункта. Прави впечатление, че през Декември имаше обрат в низходящото движение на индексите, който не успя да компенсира спада през предходните два месеца.

|  |  |
| --- | --- |
| **SOFIX Q4 ‘18** | **BGTR30 Q4 ‘18** |
|  |  |

|  |  |
| --- | --- |
| **BGBX40 Q4 ‘18** | **BGREIT Q4 ‘18** |
|  |  |

1. Приватизация през Борсата

През четвъртото тримесечие няма регистрирани емисии на сегмент за приватизация.

1. Основни дейности и събития през отчетното тримесечие на 2018 г.
   1. Стартира приемът на документи по ваучерната схема за подпомагане на МСП

На 15 октомври 2018 стартира приемът на проектни предложения по ваучерната схема за подпомагане на малки и средни компании за листването им на БФБ. Повече информация е налична на сайта на Изпълнителна агенция за насърчаване на малките и средни предприятия.

* 1. БФБ организира представяне на резултатите на дружеството за третото тримесечие

"Българска фондова борса" АД организира на 30 октомври 2018 в 15:00 ч. представяне на резултатите на дружеството за третото тримесечие на 2018 година. Настоящи инвеститори и заинтересовани страни се запознаха с финансовото състояние на борсата за посочения период и имаха възможност да отправят своите въпроси, свързани с презентираната информация, към ръководството на компанията.

Представянето беше под формата на уебинар и се осъществи на английски език. Информацията бе поднесена от Иван Такев, изпълнителен директор и Иво Станков, директор за връзки с инвеститорите. Запис на уебинара е на разположение в Youtube канала на БФБ.

* 1. БФБ получи лиценз от КФН за оператор на Одобрен механизъм за публикуване

Българска фондова борса ще публикува информация и за сделки извън регулиран пазар от името на инвестиционни посредници. Това стана възможно след решение на Комисия за финансов надзор (КФН), с което лицензира Борсата за оператор на механизъм за публикуване по чл. 205, ал. 2 от Закона за пазарите на финансови инструменти съгласно Регламент (ЕС) 600/2014.

Така БФБ става една от седемнайсетте компании, по данни на Европейския орган за ценни книжа и пазари ESMA, които са оторизирани да оповестяват доклади за търговия в Европейския съюз

На практика БФБ предоставя услугата от средата на ноември, когато стартира и новият интернет сайт на институцията.

* 1. БФБ обяви конкурс за две стипендии за първо ниво на CFA

Българска фондова борса обяви ежегодния си конкурс за две стипендии за подпомагане явяването на изпит за първо ниво на професионалната акредитация Chartered Financial Analyst (CFA). Отпускането на стипендиите е част от инициативите на БФБ за по-добро финансово образование в България и се провежда за пета поредна година.

Стипендиите покриват стандартната такса за регистрация и ще бъдат предоставени на кандидати, които се явяват на изпита за първи път. За да бъдат допуснати до конкурса, кандидатите трябва да имат завършена или да са последна година бакалавърска степен, или да имат четиригодишен професионален опит. Конкурсът е отворен и за кандидати, които отговарят на условията и като комбинация от образование и професионален опит, който е натрупан в последните четири години. Всички изисквания са достъпни на страницата на БФБ.

* 1. Работна среща-дискусия на тема „БФБ - източник на бизнес растеж“

Представители на над 20 динамично развиващи се български компании, заедно с инвестиционни посредници, пенсионни и управляващи дружества, фондове за рисков и дялов капитал, банки и адвокатски кантори участваха в работна среща-дискусия „Българска фондова борса - източник на бизнес растеж“. Срещата беше организирана от БФБ с активното участие на технологичния стартап BIODIT и на един от водещите инвестиционни посредници – компанията Карол. Целта на форума беше да представи възможностите, които капиталовия пазар и БФБ дават като алтернативен източник на финансиране за растежа и развитието на амбициозни и иновиращи фирми в страната ни. Сред акцентите в представянето на БФБ бяха: благоприятната данъчна политика и най-вече 0% данък върху капиталовата печалба, както и ниската ставка от 5% данък върху дивидентa при източника; ваучерната програма за подкрепа на МСП за листването им на фондовата борса и предстоящия старт на пазара за растеж на БФБ, който дава възможност за набирането на капитал до 1 млн. евро без проспект.

Основните моменти, които се откроиха в дебата бяха недостатъчното знание у компаниите за възможностите, които капиталовия пазар предоставя; необходимостта от изграждането на експертен капацитет във фирмите, който да адресира наличните възможности за набиране на капитал чрез БФБ; съществуващите предразсъдъци относно евентуален публичен статут на една компания и особено свързаните с това административни ангажименти.

Сред компаниите, които се включиха, имаше представители на различни сектори на икономиката като: Solid 55, Secdoor, Domestina, Ucha.se, Net 1, Superhosting, Биологичен и здравен клъстер България, Farmhopping, BGMenu, Claim Compass и др.

* 1. БФБ получи одобрение от КФН за създаването на нов Пазар за растеж на МСП

На 27.12 Българска фондова борса получи одобрение от КФН за създаването на нов Пазар за растеж на МСП, наречен BEAM (Bulgarian Enterprise Accelerator Market). Така малките и средни компании вече ще могат да набират капитал при по-облекчени условия относно обхвата и периодичността на разкриваната от тях информация и въз основа на публикуването на облекчен по форма и съдържание проспект. Също така, ще е възможно и набирането на капитал до 1 милион евро без проспект.

Целта на Пазара за растеж на МСП е да се намали административната тежест за малките и средните компании, които се стремят да се регистрират за търговия на фондова борса и да емитират ценни книжа. Този пазар се явява и междинно звено по пътя на една компания към регулирания пазар.

Инвеститорите в компании от Пазара за растеж на МСП разполагат с адекватна защита осигурена чрез прилагането на правилата на ЕС и по-специално Регламента относно пазарните злоупотреби, Регламента относно проспектите или MiFID II.

* 1. Прекратяване на членство

На проведено заседание на Съвета на директорите на БФБ АД по Протокол № 72/28.11.2018 г. бе взето решение, на основание чл. 24, ал. 1, т. 1 от Част II Правила за членство от Правилника за дейността на Борсата, Съветът на директорите на БФБ АД да бъде прекратено членството на ТБ Виктория ЕАД, считано от 03.12.2018 г. (понеделник).

* 1. Търговия със собствени акции на Борсата

|  |
| --- |
| Графика 6а: Движение на цената и оборот с акциите на „БФБ“ АД през периода (по сесии) и сравнение |
|  |

Търговията със собствени акции на „Българска фондова борса“ АД (борсов код BSO) бе с по-ниска активност, отколкото през предходното тримесечие. Средната цена през тримесечието беше 5,312 лв. за акция. Цената в края на тримесечието се понижи спрямо тази в началото с 0,65 лв. за акция или 10,74% (от 6,05 лева за акция цена на затваряне на 28 септември до 5,40 лева за акция цена при затваряне на 28 декември). Минималната цена за периода беше 4,90 лева за акция, а максималната 6,05 лв. за акция. Общо бяха прехвърлени 174 673 лота в 261 сделки, оборотът бе 927 895,26 лв., което в сравнение с прехвърлените през третото тримесечие 213 518 лота в 125 сделки и оборот от 1 279 923,75 лв. представлява намаление в прехвърления обем с 18%, спад на оборота с 27% и ръст в броя сделки от 109%. Търговия имаше в 48 от общо 62 сесии за периода.

|  |
| --- |
| Графика 6б: Движение на цената и оборота с акциите на „БФБ“ АД през периода (сделка по сделка) |
|  |

Таблица 11А показва сравнение с показателите за предходното трето тримесечие на 2018 г. При сравнение на двете тримесечия се забелязва разнопосочно движени на всички показатели на търговията през всеки от месеците спрямо съответния на предходното, като прави впечатление спадът през ноември спрямо август и големият ръст през декември спрямо септември.

Таблица 11Б показва сравнение по месеци спрямо предходния месец. Движението тук е разнопосочно, като прави впечатление, че за разлика от предходното, оборотът през четвъртото тримесечие на 2018 година нараства с всеки изминал месец.

Таблица 11А: Обем, оборот и брой сделки с акции на БФБ – сравнение

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо съответния месец на Q3 '18 | Оборот | % промяна спрямо съответния месец на Q3 '18 | Брой сделки | % промяна спрямо съответния месец на Q3 '18 |
| юли '18 | 6 552 |  | 39 941 |  | 31 |  |
| август '18 | 203 283 |  | 1 217 843 |  | 72 |  |
| септември '18 | 3 683 |  | 22 139 |  | 22 |  |
| октомври '18 | 29 564 | 351,22% | 173 080 | 333,33% | 68 | 119,35% |
| ноември '18 | 67 041 | -67,02% | 344 804 | -71,69% | 116 | 61,11% |
| декември '18 | 78 168 | 2022,40% | 410 611 | 1754,70% | 78 | 254,55% |

Таблица 11Б: Обем, оборот и брой сделки с акции на БФБ – сравнение

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо предходния месец | Оборот | % промяна спрямо предходния месец | Брой сделки | % промяна спрямо предходния месец |
| юли '18 | 6 552 |  | 39 941 |  | 31 |  |
| август '18 | 203 283 | 3002,61% | 1 217 843 | 2949,08% | 72 | 132,26% |
| септември '18 | 3 683 | -98,19% | 22 139 | -98,18% | 22 | -69,44% |
| октомври '18 | 29 564 | 702,72% | 173 080 | 681,79% | 68 | 209,09% |
| ноември '18 | 67 041 | 126,77% | 344 804 | 99,22% | 116 | 70,59% |
| декември '18 | 78 168 | 16,60% | 410 611 | 19,09% | 78 | -32,76% |

* 1. Индекс CGIX

|  |
| --- |
|  |

Стойността на индекса CGIX се понижи от 164,05 до 155,17 пункта през тримесечието, което представлява спад от 8,88 пункта или 5,41%. Както се вижда и от графиката, тримесечието се характеризира с понижение, неколкократно прекъсвано от възходящо движение. Най-ниската стойност на CGIX през тримесечието беше на 20 ноември и бе 153,9 пункта, а най-високата бе в началото на периода и достигна 165,26 пункта.

* 1. Корпоративно управление

Във връзка със законовите задължения на Българска фондова борса в качеството й на публично дружество, през четвъртото тримесечие на 2018 година Борсата оповести пред публичността и изпрати в Комисията за финансов надзор следната информация:

* 29.10.2018 г. - Друга нерегулирана информация;
* 30.10.2018 г. – Тримесечен отчет на Българска фондова борса АД за трето тримесечие на 2018 г.;
* 02.11.2018 г. – Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 27.11.2018 г. – Тримесечен консолидиран отчет на Група Българска фондова борса АД за трето тримесечие на 2018 г;
* 17.12.2018 г. – Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета.

Финансовите отчети на дружеството и новините бяха оповестени едновременно на български и английски език.

1. Информационни технологии
   1. Информационни продукти

През изтеклото тримесечие стартира подновеният интернет сайт на БФБ АД. По-късно към него започна работа нов модул за докладване на извън борсови сделки.

Системата за публикуване на доклади за сделки на борсата (ОМП, Системата) бе разработена на база разпоредбите на Директивата за пазарите на финансови инструменти (MiFID II), които изискват от всички инвестиционни посредници в рамките на ЕС да публикуват сключените извънборсови сделки с финансови инструменти.

Чрез системата инвестиционните посредници могат да публикуват информация за всяка сделка, изпълнена извън регулиран пазар, която включва цената, обема и времето на сделката, и различни други данни за индивидуалната търговия.

* 1. COBOS

Системата COBOS, разработена от експерти на Българска фондова борса, бе стартирана през 2003 г. с идеята да се предостави възможност на инвеститорите за електронно подаване на поръчки към инвестиционните посредници. Улесняването на инвестиционният процес, което COBOS осигурява, е от значение и за привличането на повече инвеститори на българския капиталов пазар.

В края на отчетното тримесечие броят на клиентите на системата COBOS намаля с 30,4% в сравнение с края на предходното. Към 31.12.2018 активните клиенти бяха 160, а към 30.09.2018 те бяха 230. Чрез системата бяха подадени 4 077 нареждания (спад от 1,5% в броя поръчки), сключени бяха 2 535 сделки (ръст на броя сделки от 36,88%) на стойност 15 193 492 лева (сериозно нарастване от 224,1%). За сравнение, през третото тримесечие бяха подадени 4 139 нареждания и сключени 1 852 сделки на стойност 4 687 875 лева.

1. Международна дейност

* Представители на Българска фондова борса взеха участие в Годишна конференция “25 години Montenegro Stock Exchange“ и 24th CEE Capital Markets Sports Tournament, проведени в Подгорица в периода 12-13 октомври;
* Иван Такев, изпълнителен директор на Българска фондова борса участва в конференцията Spotlight on Emerging Europe Capital Markets, проведена на 16.10 и 17.10 в Букурещ, Румъния;
* Представители на Българска фондова борса взеха участие в Годишната конференция на Загребската борса, Challenge of Change, провела се в Ровини, Хърватска в периода 18-19 октомври 2018;
* Представители на Българска фондова борса взеха участие в FIRDS/FITRS workshop, проведена на 22 октомври в ESMA, Париж.

1. Основни рискове и несигурности, пред които е изправена „Българска фондова борса“ АД

Като лицензиран пазарен оператор Българска фондова борса организира дейността и операциите на регулирания пазар съобразно изискванията на закона и актовете по прилагането му. Организацията и управлението на БФБ се извършват въз основа на правилник за дейността, който се приема от Съвета на директорите на Борсата и се одобрява от Комисията за финансов надзор. Правилникът за дейността на Българска фондова борса урежда всички аспекти от дейността на дружеството, в т.ч. и:

1. идентифицирането на възможните заплахи и рискове, които биха могли да причинят потенциални загуби и прекъсване на процесите на търговия, осигурявани, осъществявани и поддържани от Борсата;
2. средствата за контрол и управление на идентифицираните заплахи и рискове;
3. разпределението на отговорностите между служителите на Борсата във връзка с Управлението на рисковете.

Основните видове рискове, относими към дейността на дружеството и политиката по тяхното управление са регламентирани в част VІ - Правила за управление на риска от Правилника за дейността на БФБ.

Политиката по управлението на рисковете се прилага интегрирано и съобразно с всички останали политики и принципи, регламентирани във вътрешните актове на Българска фондова борса. Правилата за управление на риска на БФБ документират мерките и процедурите по установяване, управление и оценка на рисковете, свързани с дейността на Борсата по реда на чл. 86, ал. 1, т. 3 от Закона за пазарите на финансови инструменти.

Правилата за управление на риска на Българска фондова борса дефинират следните видове рискове, свързани с дейностите, процедурите и системите на дружеството:

1. **Вътрешни** - свързани с организацията на работа на Борсата, представляващи:

а) Рискове, свързани с процесите;

- рискове, свързани с изпълнението на основните функции на Борсата

- рискове, свързани с предлаганите услуги и

- проектни рискове

б) Рискове, свързани със системите;

- пълна или частична недостоверност и пропуск в пълнотата на данните;

- последващо проявление на проблемите с достоверността и пълнотата на данните;

- липса на прецизност в методите на обработка

- грешки на софтуерни продукти;

- несъвършенство на използваните технологии;

- срив на системата на регулирания пазар, информационните и комуникационни системи.

в) Рискове, свързани с персонала;

- напускане на ключови служители;

- недобросъвестно поведение от страна на служителите на Борсата;

- недостатъчна квалификация и липса на подготовка на лицата, работещи по договор за Борсата;

- неблагоприятни изменения в трудовото законодателство;

- неосигурена безопасност на трудовата среда;

- недостатъчна или неадекватна мотивация на служителите;

- честа смяна на заетите служители, водеща до невъзможност за адекватно изпълнение на функциите.

2. **Външни** - свързани с макроикономически, политически и други фактори, които оказват и/или могат да окажат влияние върху дейността на Борсата, например:

- Неблагоприятни промени в нормативната уредба

- Рискове, свързани с прехвърлянето на важни дейности на трета страна – изпълнител

- Политически изменения

- Изменения в данъчната уредба

- Рискове от физическо вмешателство.

3. **Други рискове, свързани с дейността на Българска фондова борса** – други рискове, свързани с предлаганите услуги, неидентифицирани в правилата за управление на риска на БФБ.

- Пазарен риск

- Ценови риск

- Валутен риск

- Лихвен риск

- Ликвиден риск

4. **Общи (систематични) рискове** - Общите рискове произтичат от възможни промени в цялостната икономическа система и по-конкретно, промяна на условията на финансовите пазари. Те не могат да се диверсифицират, тъй като на тях са изложени всички стопански субекти в страната.

- Кредитен риск

- Икономически растеж и външна задлъжнялост

- Инфлационен риск

- Безработица

- Валутен риск и валутен борд

- Лихвен риск

- Данъчно облагане

- Други системни рискове

Подробно описание на рисковете, характерни за дейността на Българска фондова борса, е представено в т. 4 „Рискови фактори” от регистрационния документ (стр. 12 – 24), представляващ Част І от одобрения от Комисията за финансов надзор проспект с решение № 816 – ПД/15.12.2010 г. за допускане на акциите на БФБ до търговия на регулиран пазар. Проспектът може да бъде намерен на интернет страницата на Българска фондова борса в секция „Проспект на БФБ ”.

1. Акционерна структура на Българска фондова борса

Съгласно направена справка, към 31 декември 2018 г. акционерният състав на Борсата е концентриран в четири основни вида лица, както следва:

**Таблица 12. Акционерна структура към 31.12.2018 г.**

|  |  |  |
| --- | --- | --- |
| **Вид** | **Брой акции** | **%** |
| Министерство на финансите | 3 295 000 | 50,05% |
| Инвестиционни посредници и търговски банки | 1 045 793 | 15,89% |
| Други юридически лица | 1 353 445 | 20,56% |
| Физически лица | 888 622 | 13,50% |
| **Общо** | 6 582 860 |  |
| От които чуждестранни акционери | 220 077 | 3,34% |

|  |
| --- |
| **Графика 7: Акционерна структура на „Българска фондова борса“ АД към 31.12.2018 г.** |
|  |

1. Членове на Българска фондова борса

През четвъртото тримесечие бе прекратено членството на един инвестиционен посредник (виж точка 8.7). Така броят членове на Борсата се промени от 50 до 49 (виж Таблица 13).

Таблица 13. Членове на БФБ към 31.12.2018 г.

|  |  |
| --- | --- |
| WOOD & Company Financial Services, a.s. | ИП "Фаворит" АД |
| ИП "АБВ Инвестиции" ЕООД | ИП "Фактори" АД |
| ИП "Авал ИН" АД | ИП "ФК Евър" АД |
| ИП "АВС Финанс" АД | ИП "Фоукал Пойнт Инвестмънтс" АД |
| ИП "Адамант Кепитъл Партнърс" АД | ИП "Ъп Тренд" ООД |
| ИП "Балканска Инвестиционна Компания" АД | ИП "ЮГ Маркет" АД |
| ИП "Балканска консултантска компания-ИП" ЕАД | ТБ "Алианц Банк България" АД |
| ИП "БенчМарк Финанс" АД | ТБ "Банка ДСК" ЕАД |
| ИП "Булброкърс" АД | ТБ "Банка Пиреос България" АД |
| ИП "Варчев Финанс" ЕООД | ТБ "Българо-Американска Кредитна Банка" АД |
| ИП "Д.И.С.Л. Секюритийс" АД | ТБ "Българска Банка за развитие" АД |
| ИП "Де Ново" ЕАД | ТБ "Инвестбанк" АД |
| ИП "Ди Ви Инвест" ЕАД | ТБ "Интернешънъл Асет Банк" АД |
| ИП "Дилингова Финансова Компания" АД | ТБ "Обединена Българска Банка" АД |
| ИП "Евро - Финанс" АД | ТБ "Общинска Банка" АД |
| ИП "Елана Трейдинг" АД | ТБ "Първа Инвестиционна Банка" АД |
| ИП "Загора Финакорп" АД | ТБ "Райфайзенбанк - България" АД |
| ИП "Интеркапитал Маркетс" АД | ТБ "Тексим банк" АД |
| ИП "Капман" АД | ТБ "Ти Би Ай Банк" ЕАД |
| ИП "Карол" АД | ТБ "Токуда Банк" АД |
| ИП "Кепитъл Инвест" ЕАД | ТБ "Търговска Банка Д" АД |
| ИП "Кепитъл Маркетс" АД | ТБ "УниКредит Булбанк" АД |
| ИП "Първа Финансова Брокерска Къща" ЕООД | ТБ "Централна Кооперативна Банка" АД |
| ИП "Реал Финанс" АД | ТБ "Юробанк България" АД |
| ИП "София Интернешънъл Секюритиз" АД |  |

1. Финансово състояние на Българска фондова борса

Финансовият отчет на Българска фондова борса АД е изготвен съгласно приетата счетоводна политика на БФБ и представя информация за финансовото й състояние и резултатите от дейността й.

* 1. Активи/пасиви

Сумата на активите на „Българска фондова борса“ АД към края на четвъртото тримесечие на 2018 г. беше с 1 079 хил. лв. (10%) по-висока от стойността им в края на 2017 г. Основната промяна се дължи на придобиването на дъщерното дружество „Българска независима енергийна борса“ ЕАД. Покупката е отразена в позицията „Инвестиции в дъщерни дружества“, която нараства с 5,18 милиона. Първата вноска по покупката бе финансирана с продажба на държавни ценни книжа на Борсата, съгласно решение на Извънредното общо събрание, проведено на 26.09.2017 година. Съответно, с 4,02 милиона намаляха финансовите активи, държани до падеж, където бяха отразени продадените ДЦК. Останалата част от дължимата по придобиването сума е разсрочена и е отразена в пасивите в Текущи задължения.

Текущите активи намаляват с 2% или 64 хиляди лева. Ръст има в стойността на позицията Парични средства и парични еквиваленти с 514 хиляди лева. Той отразява положителния резултат от продажбата на ДЦК, държани до падеж. Спад от 612 хиляди има в стойността на Други вземания и предплатени разходи, тъй като е отразено обезценката на вземане по цесия на депозит в банка, обявена в ликвидация (Виж т. 14.2 Приходи/разходи). Към края на четвъртото тримесечие на 2018 година Борсата няма срочни депозити в банки.

По отношение на пасива, към края на 2017 година бе натрупана печалба в размер на 169 хиляди лева. Към края на текущия период е натрупана печалба в размер на 377 хиляди лева. Натрупаната печалба на дружеството в края на тримесечието се дължи основно на резултата от дейността през текущия период.

Текущите задължения отбелязаха ръст от 208%, а нетекущите намаляха с 6%. Нарастването на текущите се дължи главно на отразените задължения към Български енергиен холдинг, свързани с придобиването на капитала на БНЕБ. Двете оставащи вноски, дължими към февруари и август 2019 са отразени като текущи задължения с падеж под една година.

* 1. Приходи/разходи

По отношение на Приходите от основна дейност, Борсата реализира спад спрямо същия период на 2017 г. от 11,13%, който се дължи главно на намаляващи приходи от Комисиони за сделки на Борсата (-31%) и Такси за регистрация на дружества (-3.7%). Такси за информационно обслужване нарастват с 24%, но не успяват да компенсират спада от 306 хиляди лева в приходите от комисиони.

„Финансовите приходи“ нарастват от 187 хил. лв. през 2017 година до 1 341 хил. лв. заради отчетените в тях приходи от продажбата на ДЦК, свързани с придобиването на БНЕБ и дивидентът, получен от дъщерното дружество Българска независима енергийна борса ЕАД. По останалите приходни пера има незначително в абсолютна стойност разнопосочно движение.

Към 31.12.2017 г. е реализирана печалба от оперативна дейност в размер на 18 хил. лв., а през текущия период оперативната загуба е на стойност 1 012 хил. лв. Загубата от оперативна дейност е в следствие на ниските нива на приходите от основната дейност, по-конкретно – ниските приходи от Комисиони за сделки на Борсата, както и ръст на Други разходи за дейността, където е отразена обезценката, във връзка с решение на Съвета на директорите на борсата вземането по договор за цесия в размер на 1 214 245.57 лева да бъде обезценено с 50 % от стойността му в отчета за 2018 г. Общият всеобхватен доход за периода се променя от 275 хиляди лева към края на 2017 година до 377 хил. лв. в края на отчетния период.

По основните разходни пера (без да взимаме предвид Други разходи заради отчетената там обезценка) има ръст от 6,56% спрямо 31.12.2017 година. Нарастване със 91 хиляди лева или 8% има при „Разходи за персонала“, а „Разходи за амортизация“ намаляват с 21% или 20 хил. лева. Със 117 хиляди лева или 14,5% нарастват “Разходи за външни услуги”, основно поради ръст на консултантски услуги заради влизането в сила на Общия регламент за личните данни и свързаните с това промени в системата за управление на Българска фондова борса АД. Промяната в останалите разходни пера е незначителна.

* 1. Финансов резултат

Към края на четвъртото тримесечие на 2018 г. нетният финансов резултат, реализиран от „Българска фондова борса“ АД е положителен в размер на 415 хил. лв., което се дължи главно на ръст на „Финансови приходи“, спад в оперативните приходи и нарастване на „Други разходи за дейността“ заради отчетен разход за обезценка на вземане на Борсата.

* 1. Сделки със свързани лица

Общият размер на сделките със свързани лица през отчетния период е, както следва:

Таблица 14. Сделки със свързани лица

|  |  |  |  |
| --- | --- | --- | --- |
| **Продажби на свързани лица** | **Свързано лице** | **31.12.2017** | **31.12.2018** |
|  |  | **BGN ‘000** | **BGN ‘000** |
| Такса сделки, такса членство, такса интернет търговия | Бенчмарк Финанс АД | 65 | 30 |
| Такса сделки, такса членство, такса интернет търговия | Юробанк България АД | 8 | 7 |
| Информационно обслужване | Сервиз финансови пазари ЕООД | 3 | 3 |
| Наем на офис | Сервиз финансови пазари ЕООД | 33 | 36 |
| Получен дивидент | БНЕБ ЕАД | - | 715 |
| Получен дивидент | Централен Депозитар АД | 3 | - |
| **Общо** |  | **112** | **791** |

|  |  |  |  |
| --- | --- | --- | --- |
| **Доставки от свързани лица** | **Свързано лице** | **31.12.2017** | **31.12.2018** |
|  |  | **BGN ‘000** | **BGN ‘000** |
| Информационно обслужване | Централен депозитар АД | 4 | 3 |
| Деловодни услуги | Сервиз Финансови Пазари ЕООД | 14 | 34 |
| Възнаграждения за опериране с продукта Х3 | Сервиз Финансови Пазари ЕООД | 1 | 1 |
| Такса попечителски услуги | Юробанк България АД | 3 | 1 |
| Такса за финансиране на мероприятие | НККУ | - | 8 |
| **Общо** |  | **22** | **47** |

Разчети със свързани лица

Разчетните взаимоотношения със свързани лица включват вземания по продажби и към 31.12.2018 г. са в размер на 1 хил. лв. (31.12.2017 г: 1 хил. лв.).

* 1. Основен доход на акция

Нетната печалба на една акция е изчислена на база на нетната печалба на „Българска фондова борса“ АД за периода и броя на обикновените акции през отчетния период.

Таблица 15. Доход на акция

|  |  |  |
| --- | --- | --- |
| Основен доход на акция | 2017 | 31.12.2018 |
| Средно претеглен брой акции | 6 582 860 | 6 582 860 |
| Загуба/печалба за годината (BGN’000) | 206 | 415 |
| Загуба/доход на акция (BGN) | 0,03 | 0,06 |